Julie Voktor Pedersen

Julie Voktor Pedersen (født 24. juni 1989) er en norsk fotballspiller og trener fra Sortland, som spiller for Grand Bodø i 1. divisjon.

Hun er en av svært få kvinner som har vært hovedtrener for et herrelag på høyere nivå i Norge.

Spillerkarriere 
Hun spilte for Sortland før hun i 2009 gikk til Manglerud Star i 1. divisjon. Etter at Manglerud Star gikk konkurs, signerte hun i 2011 for Kolbotn i Toppserien. 

Etter fire sesonger i Kolbotn, gikk hun til Medkila før 2015-sesongen. I 2017 vendte hun tilbake til Sortland, hvor hun ble spillende assistenttrener. I 2021 gikk hun til Grand Bodø, der var hun samme høst med å rykke opp til 1. divisjon.

Trenerkarriere 
30. april 2018 ble det kjent at 28 år gamle Voktor Pedersen var ansatt som ny hovedtrener for Sortland IL sitt herrelag i 3. divisjon. Hun ble den andre kvinnen i norsk fotballhistorie som var hovedtrener for et herrelag på så høyt nivå.

Da Sortland møtte Skjervøy, ledet av Eline Torneus, ble det en historisk begivenhet da det var første gang to kvinner møttes som hovedtrener for hvert sitt herrelag i 3. divisjon. Det ble markert med at det også var kvinnelig dommerteam i kampen.

2018-sesongen endte med nedrykk for Sortland, men i november 2018 ble det klart at hun hadde forlenget kontrakten, og dermed fortsatte som hovedtrener. Etter 2019-sesongen ble ikke kontrakten forlenget.

Annet 
Hun ble av Avisa Nordland og NRK Nordland nominert til Årets Nordlending i 2018.

Referanser

Eksterne lenker 
 

Norske fotballspillere
Norske fotballtrenere
Fotballspillere for Sortland IL
Fotballspillere for Kolbotn Fotball Kvinner
Fotballspillere for Medkila IL
Personer fra Sortland kommune